སྒོག་ཆེན་ལོ་མ་ནི་རི་བོང་གི་གཟན་ཆག་རྩེ་གྲས་ཤིག་ཡིན།
སྒོག་ཆེན་ནི་སྤྱོད་རྒྱ་ཆེ་བའི་ཚལ་རིགས་ཤིག་ཡིན་པ་མ་ཟད་སྒོག་ཆེན་གྱི་
རྐང་ཡུ་དང་ལོ་མའི་ནང་འདུས་པའི་སྒོག་རྒྱུར་གཉན་འགོག་སྲིན་གསོད་ཀྱི་ནུས་
པ་ལྡན་པ་མ་ཟད་ཐ་ན་ཆིང་མའེ་སུའུ་སོགས་དུག་སྲིན་འགོག་སྨན་དང་ནུས་པ་
ཁྱད་མེད་པས་སྒོག་ཆེན་ལ“ རང་བྱུང་གི་ཁྱབ་རྒྱ་ཆེ་བའི་དུག་སྲིན་འགོག་སྨན”
ཞེས་ཟེར་གྱི་ཡོད།
སྒོག་ཆེན་ལོ་མ་རི་བོང་ལ་སྟེར་བ་དང་ལྷག་པར་དུ་དྲོད་ཚད་མཐོ་བ་དང་
ཆར་ཆུ་འབབ་མང་བ། བརླན་ཚད་མཐོ་བའི་དུས་ཚིགས་ལ་སྟེར་ན་ནུས་ལྡན་
161

ངང་གྲོད་པ་བཤལ་བ་སོགས་རྒྱུ་ལམ་ནད་རིམས་འགོག་བཅོས་བྱེད་པ་དང་རྫས་
འགྱུར་གྱི་སྨན་རྫས་སྤྱོད་རྒྱུ་ཉུང་དུ་འགྲོ་བ། རི་བོང་གི་ཕྲུ་གུའི་སྐྱེ་འཚར་ལ་སྐུལ་
སྤེལ་དང་རི་བོང་གསོན་ཚད་མཐོ་རུ་འགྲོ་གི་ཡོད། གཞན་ཡང་སྒོག་ཆེན་ལོ་མ་
སྤྱད་དེ་རི་བོང་ལ་བསྟེར་ན་དེས་གཟན་ཆག་གི་ཡོང་ཁུངས་རྒྱ་ཆེ་རུ་འགྲོ་བ་མ་
ཟད་གསོ་ཚགས་ཀྱི་མ་གནས་དམའ་རུ་གཏོང་ཐུབ་པས་འཚོ་བཅུད་ཐོག་ནས་
བརྗོད་ནའང་འདྲ་དཔལ་འབྱོར་ཁེ་ཕན་ཐོག་ནས་བལྟས་ནའང་སྒོག་ཆེན་གྱི་ལོ་
མ་ནི་གོང་ཚད་འཚམ་པའི་གཟན་ཆག་ཡག་པོ་ཞིག་ཡིན།
སྒོག་ཆེན་བེད་སྤྱོད་པའི་ཐབས་ལམ་ལ་སོས་པོར་སྟེར་བ་དང་སྐམ་པོར་
སྟེར་བའི་བྱ་ཐབས་གཉིས་ཡོད། སོས་པོར་སྟེར་བ་ནི། བསྡུ་རུབ་བྱས་པའི་
གཙང་ལ་སོས་པའི་སྒོག་ཆེན་ལོ་མ་ཐད་ཀར་རི་བོང་ལ་སྟེར་བ་དང་སྐམ་པོར་
སྟེར་བ་ནི་བསྡུ་རུབ་བྱས་པའི་སྒོག་ཆེན་གྱི་ལོ་མ་སྐམ་ཤས་ཆེ་ལ་རླུང་འགྲོ་རྒྱུག་
པའི་ས་ཆར་བཞག་ནས་བསྐམས་རྗེས་རི་བོང་ལ་སྟེར་དགོས། ཡག་ཤོས་བྱུང་ན་
ཞིབ་བཟོས་བྱས་ཏེ་ཕྱེ་མ་བཟོས་ནས་གཟན་ཆག་གཞན་དང་སྦྱོར་སྒྲིག་ལས་སྣོན་
བྱས་ཏེ་རིལ་བུ་བཟོས་ནས་རི་བོང་ལ་སྟེར་དགོས་པ་དང་ཉིན་ལྟོའི་ནང་སྒོག་
ཆེན་ལོ་མའི་ཕྱེ་ཞིབ་བརྒྱ་ཆ30ཁ་སྣོན་བྱས་ན་ནུས་པ་ཤིན་ཏུ་ལེགས།